พระราชญาณวัชรชิโนภาส (ทวีวัฒน์ จารุวณฺโณ)

พระราชญาณวัชรชิโนภาส วิ. (ทวีวัฒน์ จารุวณฺโณ) เป็นภิกษุชาวไทย ปัจจุบันเป็นประธานสงฆ์วัดดอยธรรมนาวา, พุทธอุทยานดอยเวียงเกี๋ยงวนา จังหวัดเชียงราย วัดป่านาโสกฮังและสถานศึกษาธรรมป่านาหนองพี่ จังหวัดอำนาจเจริญ

และเป็นผู้ประพันธ์หนังสือทางศาสนาพุทธที่สำคัญหลายเล่มอย่าง หลักการชาวพุทธ, อริยสัจภาวนา, หลักปฏิบัติเพื่อความพ้นทุกข์, แนวทางปฏิบัติ ธรรมนาวา "วัง" เป็นต้นในหลวงโปรดเกล้าฯ เชิญภัตตาหารพระราชทานถวาย "พระทวีวัฒน์" ที่ จ.อำนาจเจริญ – บ้านเมืองพระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานหนังสือธรรมะ ฉบับธรรมนาวา “วัง” แก่พสกนิกรชาวไทย – หน่วยราชการในพระองค์ 

 ประวัติ 
พระราชญาณวัชรชิโนภาส มีนามเดิมว่า ทวีวัฒน์ บุญยืน เกิดเมื่อวันที่ ๑๓ ตุลาคม พ.ศ. 2519 ที่บ้านหนองสามสี อำเภอเสนางคนิคม จังหวัดอำนาจเจริญ เมื่ออายุ 24 ปี ได้อุปสมบทเป็นภิกษุที่วัดสุมังคลาราม ตำบลสามแยก อำเภอเลิงนกทา จังหวัดยโสธร

 การศึกษา 
ท่านเข้ารับการศึกษาในชั้นประถมวัยที่ โรงเรียนบ้านหนองสามสี จังหวัดอำนาจเจริญ จนจบชั้นประถมศึกษาตอนต้นในปี ๒๕๒๘ หลังจากนั้นจึงได้ย้ายตามบิดา-มารดาไปยังกรุงเทพมหานครและเข้าศึกษาต่อในชั้นประถมศึกษาตอนปลายที่โรงเรียนเทพลีลา จนจบการศึกษาในปี ๒๕๓๑ ในปีต่อมา ท่านได้รับการบรรพชาเป็นสามเณรเพื่อเข้าศึกษาชั้นมัธยมศึกษาตอนต้นที่ โรงเรียนมหาวชิราลงกรณราชวิทยาลัย ๒ ซึ่งตั้งอยู่ ณ วัดกฤษณเวฬุพุทธาราม (วัดไผ่ดำ) ตำบลทองเอน อำเภออินทร์บุรี จังหวัดสิงห์บุรี จนจบการศึกษาในปี ๒๕๓๕ และเข้าศึกษาต่อชั้นมัธยมศึกษาตอนปลายที่ โรงเรียนมหาวชิราลงกรณราชวิทยาลัย (มวก.) ซึ่งตั้งอยู่ภายใน วัดชูจิตธรรมาราม พระอารามหลวง ตำบลสนับทึบ อำเภอวังน้อย จังหวัดพระนครศรีอยุธยา โดยพระอาจารย์เป็นสามเณรนักเรียน มวก. รุ่นที่ ๑๖ มีเพื่อนร่วมรุ่นคือ พระภาวนาวัชรสิกขาการ (พระมหาดุสิต ฐิตวิโร ป.ธ.๓) พระราชเมธีวชิรดิลก (พระมหาไพจิตร อุตฺตมธมฺโม ป.ธ.๗), ดร. และพระประวิทย์ วชิรญาโณ เจ้าอาวาสวัดดอยธรรมนาวา ทั้ง 3 รูปนี้ มีบทบาทสำคัญในการเผยแพร่ธรรมคำสอนของพระสัมมาสัมพุทธเจ้า ร่วมกับพระอาจารย์ต้นมาจนถึงปัจจุบัน

 การบรรพชา 
พระอาจารย์ต้นมีความอุตสาหะในการศึกษาเล่าเรียนจนสอบได้นักธรรมชั้นเอกในปี ๒๕๓๔ และบาลีประโยค ๑-๒ ในปี ๒๕๓๖ เมื่อเรียนจบชั้นมัธยมศึกษาปีที่ ๖ ท่านได้ลาสิกขาในปี ๒๕๓๗ และเข้ารับราชการทหารกองประจำการ เป็นทหารมหาดเล็กรักษาพระองค์ เป็นเวลา ๒ ปี ระหว่างปี ๒๕๓๘ - ๒๕๔๐ 

หลังจากได้ทำงานและศึกษาชีวิตทางโลกพอสมควรแล้วพระอาจารย์ได้เข้ารับการอุปสมบท ณ วัดสุมังคลาราม จังหวัดยโสธรโดยมี พระราชวัชรธรรมสถิต (หลวงปู่ทองรวย ยสินธฺโร) ครั้งดำรงสมณศักดิ์ที่ พระครูสถิตธรรมคุณ เป็นพระอุปัชฌาย์ และจำพรรษาแรก ณ วัดป่านาดีสีสุก จังหวัดอำนาจเจริญ ในปี ๒๕๔๓

จนปลายปี ๒๕๔๓ ท่านได้พบกับ หลวงปู่คำสุข ญาณสุโข ซึ่งเดินทางมาจากวัดป่าซับคำกอง อำเภอหนองไผ่ จังหวัดเพชรบูรณ์ และหลวงปู่คำสุขได้ชวนพระอาจารย์ให้ไปอยู่ด้วยเพื่อศึกษาข้อวัตรปฏิบัติของหลวงปู่มั่น ภูริทตฺโต

ด้วยความที่มีศรัทธาในหลวงปู่มั่น พระอาจารย์ต้นจึงถวายตัวเป็นศิษย์ของหลวงปู่คำสุข และจำพรรษาที่ ๒ ณ วัดป่าซับคำกอง จังหวัดเพชรบูรณ์ ในปี ๒๕๔๔

 ผลงานที่ประพันธ์ 
พระราชญาณวัชรชิโนภาส วิ. (พระอาจารย์ต้น) ประพันธ์หนังสือทางศาสนาพุทธ ดังนี้ในหลวง โปรดเกล้าฯ ให้ผู้แทนพระองค์เชิญเครื่องสังฆทาน ผ้าไตร และเครื่องไทยธรรมพระราชทานแด่พระสงฆ์ สำนักศึกษาธรรมดอยธรรมนาวา – นครเชียงรายนิวส์:
หลักการชาวพุทธ
อริยสัจภาวนา
แก้ที่จิต
ธรรมนาวา เล่ม ๑
อัตตานุทิฏฐิ
กัมมัฏฐานภาวนา
น้ำทิพย์
มนุษย์สมบัติ
แสวงหา ธรรมดา
การสร้างปัญญาเพื่อดับทุกข์
อุปาทานในอุปาทานขันธ์
สร้างอำนาจธรรมให้กับตน
เมตตาจิตกับการก้าวล่วง / องค์โพชฌงค์ในจิต
ชีวิต จิต มนุษย์ ภาวนา / จิตกับอารมณ์
อยู่อย่างไม่ประมาท
รู้อัตตาเพื่อละอัตตา
ปฏิปทาวัตร
กรรมและวิบาก / ทาน ศีล ภาวนา
การพิจารณากายเพื่อความรู้แจ้ง
ปฏิจจสมุปบาท : วงจรแห่งชีวิต
เข้าใจอริยสัจเพื่อความหลุดพ้น
อริยสัจ ๔ ในชีวิตจริง
อริยสัจ ๔ ทำคนธรรมดาให้เป็นอริยะ
เอ่ยถ้อยวลีธรรม
ความสำคัญของวิสาขปูรณมี
อาสาฬหปูรณมี ปฐมบทแห่งอริยสัจธรรม
ตอบคำถามชาวพุทธ

 รางวัลที่ได้รับ 
เมื่อปี พ.ศ. 2564 ได้รับรางวัลคุณสมฺปนฺโน จากมหาวิทยาลัยมหามกุฏราชวิทยาลัยขอแสดงมุทิตาจิต แด่พระอาจารย์ทวีวัฒน์ จารุวณฺโณฺ (บุญยืน) ได้รับรางวัล คุณสมฺปนฺโน – มหาวิทยาลัยมหามกุฏราชวิทยาลัย วิทยาเขตมหาวชิราลงกรณราชวิทยาลัย

 สมณศักดิ์ 
21 ตุลาคม พ.ศ. 2567 ได้รับพระราชทานสัญญาบัตรสมณศักดิ์เป็นพระราชาคณะชั้นราช ฝ่ายวิปัสสนาธุระที่ พระราชญาณวัชรชิโนภาส พิลาสธรรมนาวานุสิฐ ยติคณิสสร บวรสังฆาราม คามวาสีประกาศ พระราชทานสัญญาบัตรตั้งสมณศักดิ์ – ราชกิจจานุเบกษา

 อ้างอิง 

 แหล่งข้อมูลอื่น 
จารุวณฺโณภิกฺขุ โดยธรรมนาวา.เน็ต
หนังสือ ปฏิปทาวัตร - ปฏิปทาการปฏิบัติของพระราชญาณวัชรชิโนภาส วิ. (จารุวณฺโณ ภิกขุ) 

หมวดหมู่:บุคคลที่เกิดในปี พ.ศ. 2519
หมวดหมู่:บุคคลที่ยังมีชีวิตอยู่
หมวดหมู่:ภิกษุจากจังหวัดอำนาจเจริญ
หมวดหมู่:พระสงฆ์ชาวไทย